Kolambusas (Džordžija)
Kolámbusas (angl. Columbus) – miestas JAV, Džordžijos valstijos vakaruose. Miesto šiaurėje driekiasi Pidmonto plynaukštė, pietuose plyti pakrantės lygumos. Miesto teritorija teka Čatahučio (angl. Chattahoochee River) upė, miestas nutolęs 160 km atstumu į pietvakarius nuo Atlantos. Tekstilės, baldų, maisto („Coca-Cola“ gėrimų) pramonė, ligoninių įrangos, kaučiuko dirbinių gamyba; akmenų skaldyklos. Yra Kolambuso oro uostas, keletas muziejų (Jungtinių Amerikos Valstijų pėstininkų kariuomenės muziejus, įsikūręs 1918 m. Beningo forte). Veikia Kolambuso valstybinis universitetas.